《寄宋嗣宗》
宋代·晁公溯

蜀江自嶓冢，流恶及丘原。
宁止数斗泥，乃有千丈浑。
帝选高才郎，远来乘輶轩。
凄然在川上，会思澄其源。
重部今何如，想无风水昏。
激浊使之清，未觉禹功尊。
我戚闾丘生，短衣方服辕。
得为经途尉，可致薄夫敦。
何须读刑书，顾欲多平反。
但令吏不污，信是民无冤。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。